Delhi



Delhi (Hindi: Dilli) on Pohjois-Intian suurin kaupunki. Pieni osa siitä, nimeltä New Delhi (Hindi: Nai Dilli), on virallisesti Intian pääkaupunki, mutta se on ajat sitten nielaistu muun kaupungin keskelle.

Lentokoneella
Finnairilla on päivittäisiä suoria lentoja Helsingistä Delhiin (6,5 tuntia). Lennot saapuvat Indira Gandhin kansainväliselle lentoasemalle terminaaliin 2. Kenttä on legendaarisen surkea ja ylikuormitettu, mutta yksityistämisen jälkeen hiljalleen paranempaan päin. Kuponkitakseja (prepaid taxis) voi varata saapumisaulasta heti tullin jälkeen: hinnat ovat parinsadan rupian haarukassa ja nämä ovat vähiten vaarallinen vaihtoehto liikkumiseen, mutta erityisesti öisin naisten kannattaa varata suosiolla hotellin oma kuljetus. Matka kaupunkiin kestää liikenteestä ja kohteesta riippuen puolesta tunnista ylöspäin.

Paluumatkalla saavu kentälle vähintään kaksi tuntia ennen lähtöä, silla turvallisuusruljanssi kestää usein tuskallisen kauan, ja varaudu odottamaan &mdash; lennot sumuisina talvipäivinä myöhästyvät usein tuntikausia.

Kotimaan lennot lähtevät terminaaleista 1A ja 1B, paitsi Air Indian lennot, jotka lähtevät aina terminaalista 2. Jos joudut siirtymään terminaalista toiseen, varaa siirtymiseen aikaa noin 3 tuntia. Ilmaisen sukkulabussi huristelee noin tunnin välein.

Metro


Delhin metro on siisti, käytännöllinen ja nopea. Ero muuhun kaupunkiin verrattuna on huomattava... Kertamaksu 6-12 rupiaa. Lippuluukuilla tungeksimisen voi välttää ostamalla ladattavan kortin. Tärkeimmät nähtävyydet, ostoskeskukset, majoitukset ja rautatieasema(t) ovat metrolinjojen varrella. Vilkkaimmilla asemilla on turvatarkastukset.

Riksa
Riksalla matkustamisessa on aina tunnelmaa! Moporiksoja saa joka kadunkulmasta ja ovat poikkeuksetta turvallisin ja kätevin tapa päästä paikasta toiseen. Kuskit puhuvat yleensä hyvää englantia ja osaavat ainakin karttaa näyttämällä haluttuun kohteeseen. Hinnat 50 rupiasta ylöspäin. Selvästi halvempi, hitaampi ja jännittävämpi ratkaisu on mennä lyhyitä matkoja polkupyöräriksalla.

Näe
Chandni Chowk on Delhin "basaarialue", jonka kapeilla kujilla voi seurata kaupankäyntiä eli käsittämätöntä tungosta. Alueen laidoilla on myös muita nähtävyyksiä.


 * Intian suurimpiin kuuluva moskeija. Vierailijoiden on pukeuduttava peittävästi, miehillä sääret ja naisilla lisäksi hiukset sekä olkapäät on oltava peitettyinä.

Connaught Place
Paikallisittain "Rajiv Chowk" koostuu sisäkkäisistä liikenneympyröistä joiden ympärillä on kalliita merkkiliikkeitä ja keskellä viihtyisä puisto. Maan alla on edullisempi ilmastoitu tori (Palika Bazaar) ja säteittäiskadulla ovat vierekkäin myös osavaltioiden ylläpitämät kaupat (State Emporiums) joista saa laadukkaita matkamuistoja. Sisemmän liikenneympyrän keskellä on viihtyisä puisto. Connaught Place on myös liike-elämän keskus pankkeine, lentoyhtiöineen ja pääkkonttoreineen joten kadulla törmää tavallistakin useammin huijareihin jotka koettavat viedä matkailijoita haluamiinsa liikkeisiin suurten provisioiden toivossa.

Pahar Ganj
Jos on majoittunut tälle alueelle voi tarpeelliset vaate, kenkä, reppu yms ostokset tehdä pääkadultakin (Main Bazaar). Hinnoista on tosin varauduttava tinkimään paljonkin ja tavaroiden laatu on tarkistettava huolellisesti. Kaikkien tuotteiden takuu on voimassa niin kauan kunnes ne on maksettu...

Syö
Intialainen ruoka on tulista. Halvimmalla pääset syömällä katukeittiöissä, mutta ketjuravintoloista saa myös länsimaista ruokaa.

Nuku


Legendaarinen hippien koti Paharganj on edelleen edullisen majoituksen keskittymä kävelyetäisyydellä päärautatieasemasta. Hotelleja ja hostelleja on vieri vieressä.


 * Melko siisti

Karol Bagh
Alueelle ovat keskittyneet tasokkaammat hotellit.